Kombëtarja shqiptare zyrtarizon sot ndeshjen e radhës. Ekipi kuqezi i drejtuar nga Edoardo Reja do të luajë një miqësore me Estoninë.
Federata Shqiptare e Futbollit ka arritur akordin me Federatën Estoneze që kjo ndeshje të luhet më 13 qershor 2022 në stadiumin "Air Albania" të Tiranës, duke nisur nga ora 18:00.
Në këtë datë ishte planifikuar më parë që Shqipëria të luante ndaj Rusisë në Ligën B të Nations League.
Por, pas vendimit të UEFA për pezullimin e Rusisë, FSHF vendosi që të shfrytëzonte këtë datë zyrtare për të organizuar një miqësore.